ai4bharat/Pralekha huggingface dataset:
অসামরিকবিমানপরিবহণমন্ত্রক
প্রাক্তন অসামরিক বিমান পরিবহন মন্ত্রী শ্রী হরদীপ এস পুরী আজ শ্রী জ্যোতিরাদিত্য সিন্ধিয়াকে মন্ত্রকের দায়িত্ব অর্পণ করেছেন
জেনারেল ভি কে সিং প্রতিমন্ত্রীর দায়িত্ব নিয়েছেন
নতুন দিল্লি, ০৯ জুলাই, ২০২১
অসামরিক বিমান পরিবহন মন্ত্রকের প্রাক্তন মন্ত্রী শ্রী হরদীপ এস পুরী আজ ওই মন্ত্রকের নবনিযুক্ত মন্ত্রী শ্রী জ্যোতিরাদিত্য মাধবরাও সিন্ধিয়াকে দায়িত্বভার অর্পণ করেছেন। শ্রীপুরী বর্তমানে নগরোন্নয়ন এবং পেট্রোলিয়াম ও প্রাকৃতিক গ্যাস মন্ত্রকের দায়িত্বে রয়েছেন। এদিনের অনুষ্ঠানে অসামরিক বিমান পরিবহন মন্ত্রকের প্রতিমন্ত্রী জেনারেল ভি কে সিং উপস্থিত ছিলেন।
এক টুইট বার্তায় শ্রী সিন্ধিয়া বলেছেন, "শ্রী হরদীপ এস পুরীর কাছ থেকে অসামরিক বিমান পরিবহন মন্ত্রকের ব্যাটন হাতে নিয়ে আমি আনন্দিত। আমি আন্তরিকতার সাথে দায়িত্ব পালন এবং পরিচালনা করার জন্য সংকল্প করছি।"
এর আগে শ্রী জ্যোতিরাদিত্য সিন্ধিয়া ২০০৭ থেকে ২০০৯ পর্যন্ত যোগাযোগ ও তথ্যপ্রযুক্তি মন্ত্রকের প্রতিমন্ত্রীর দায়িত্বে ছিলেন। এরপর ২০০৯ থেকে ২০১২ পর্যন্ত শিল্প ও বাণিজ্য মন্ত্রকের প্রতিমন্ত্রী হিসেবে কাজ করেন। পরবর্তীকালে ২০১২ থেকে ২০১৪ পর্যন্ত বিদ্যুৎ মন্ত্রকের স্বাধীন দায়িত্বপ্রাপ্ত মন্ত্রী ছিলেন।
মধ্যপ্রদেশ থেকে তিনি চারবার লোকসভায় নির্বাচিত হন। তবে বর্তমানে তিনি রাজ্যসভার সদস্য।
শ্রী সিন্ধিয়া হার্ভার্ড বিশ্ববিদ্যালয় থেকে অর্থনীতিতে স্নাতক ডিগ্রি লাভ করেন। পরে স্ট্যানফোর্ড ইউনিভার্সিটি থেকে বিজনেস অ্যাডমিনিস্ট্রেশনে স্নাতকোত্তর ডিগ্রি অর্জন করেন।
এদিন, জেনারেল ডক্টর বিজয় কুমার সিং অসামরিক বিমান পরিবহন মন্ত্রকের প্রতিমন্ত্রী হিসেবে দায়িত্ব নেন। ২০১৯ সালে লোকসভায় নির্বাচিত হওয়ার পর তিনি সড়ক পরিবহন ও মহাসড়ক মন্ত্রকের প্রতিমন্ত্রী ছিলেন।
CG/ SB
(Visitor Counter : 144
অর্থমন্ত্রক
জিএসটি ক্ষতি পূরণ বাবদ ঘাটতি মেটাতে কেন্দ্রীয় সরকার রাজ্য/বিধানসভা রয়েছে এমন কেন্দ্রশাসিত অঞ্চলগুলিকে ৪০ হাজার কোটি টাকা দিয়েছে
চলতি বছরে জিএসটি ক্ষতি পূরণ বাবদ ঘাটতি মেটাতে মোট ১ লক্ষ ১৫ হাজার কোটি টাকা দেওয়া হয়েছে
নয়াদিল্লি, ০৭ অক্টোবর, ২০২১
জিএসটি ক্ষতি পূরণ বাবদ ঘাটতি মেটাতে ব্যাক টু ব্যাক ঋণ সুবিধার আওতায় অর্থ মন্ত্রক আজ রাজ্য ও বিধানসভা রয়েছে এমন কেন্দ্রশাসিত অঞ্চলগুলিকে ৪০ হাজার কোটি টাকা দিয়েছে। এর আগে গত ১৫ জুলাই রাজ্য ও বিধানসভা রয়েছে এমন কেন্দ্রশাসিত অঞ্চলগুলিকে ৭৫ হাজার কোটি টাকা দেওয়া হয়েছিল। জিএসটি ক্ষতি পূরণ বাবদ ঘাটতি মেটাতে আজ দেওয়া অর্থ সহ চলতি অর্থবর্ষে ব্যাক টু ব্যাক ঋণ সুবিধা হিসাবে ১ লক্ষ ১৫ হাজার কোটি টাকা দেওয়া হ’ল। উল্লেখ করা যেতে পারে, স্বাভাবিক জিএসটি ক্ষতি পূরণ বাবদ প্রতি দু’মাসে যে আর্থিক সাহায্য দেওয়া হয়, এটি তার অতিরিক্ত।
জিএসটি পরিষদের গত ২৮ মে অনুষ্ঠিত ৪৩তম বৈঠকে সিদ্ধান্ত হয় যে, ২০২১-২২ এ কেন্দ্রীয় সরকার ১ লক্ষ ৫৯ হাজার কোটি টাকা ঋণ নেবে। আর, ঋণ হিসাবে নেওয়া এই অর্থ সম্পদ ঘাটতি মেটাতে ব্যাক টু ব্যাক ঋণ সুবিধা হিসাবে রাজ্য ও বিধানসভা রয়েছে এমন কেন্দ্রশাসিত অঞ্চলগুলিতে দেওয়া হবে। ২০২০-২১ অর্থবর্ষে জিএসটি ক্ষতি পূরণ বাবদ ঘাটতি মেটাতে যে নীতি গ্রহণ করা হয়েছিল, সেই অনুযায়ী এবারও একই সুবিধা দেওয়া হচ্ছে।
ঋণ হিসাবে নেওয়া ১ লক্ষ ৫৯ কোটি টাকা চলতি অর্থবর্ষেই রাজ্য ও বিধানসভা রয়েছে এমন কেন্দ্রশাসিত অঞ্চলগুলিকে দেওয়া হবে। এর ফলে, ২০২১-২২ এ জিএসটি ক্ষতি পূরণ বাবদ পুরো অর্থ মেটানো সম্ভব হবে। সমস্ত রাজ্য ও বিধানসভা রয়েছে, এমন কেন্দ্রশাসিত অঞ্চলগুলি ব্যাক টু ব্যাক ঋণ সুবিধার আওতায় জিএসটি ক্ষতি পূরণ বাবদ তহবিল সংস্থান করতে সম্মত হয়। কোভিড-১৯ মহামারী কার্যকরভাবে মোকাবিলা এবং মূলধনী ব্যয় বাড়ানোর ক্ষেত্রে সমস্ত রাজ্য/কেন্দ্রশাসিত অঞ্চলের যেহেতু গুরুত্বপূর্ণ ভূমিকা রয়েছে, তাই এদের প্রচেষ্টায় সাহায্য করতে অর্থ মন্ত্রক ২০২১-২২ এ ব্যাক টু ব্যাক ঋণ সুবিধার আওতায় ১ লক্ষ ১৫ হাজার কোটি টাকা তহবিল যোগান দিয়েছে, যা পুরো অর্থবর্ষে মোট আনুমানিক ঘাটতির ৭২ শতাংশের বেশি। জিএসটি ক্ষতি পূরণ বাবদ ঘাটতির বাকি টাকা সঠিক সময়ে রাজ্য/কেন্দ্রশাসিত অঞ্চলগুলিকে দেওয়া হবে।
আজ কেন্দ্রীয় সরকার রাজ্য ও বিধানসভা রয়েছে, এমন কেন্দ্রশাসিত অঞ্চলগুলিকে যে ৪০ হাজার কোটি টাকার তহবিল সহায়তা দিয়েছে, তার মধ্যে ৫ বছর মেয়াদী সিকিউরিটি হিসাবে ২৩ হাজার ৫০০ কোটি টাকা এবং ২ বছর মেয়াদী সিকিউরটি হিসাবে ১৬ হাজার ৫০০ কোটি টাকা সংগ্রহ করেছে। রাজ্য/কেন্দ্রশাসিত অঞ্চলগুলিকে তাদের স্বাস্থ্য পরিকাঠামোর পাশাপাশি, পরিকাঠামো উন্নয়নমূলক অন্যান্য প্রকল্প গ্রহণের ক্ষেত্রে মূলধন ব্যয়ের পরিকল্পনা চূড়ান্ত করতে আজ দেওয়া অর্থ সাহায্য করবে বলে মনে করা হচ্ছে। অর্থ মন্ত্রকের পক্ষ থেকে জিএসটি ক্ষতি পূরণ বাবদ ঘাটতি মেটাতে ব্যাক টু ব্যাক ঋণ সুবিধা হিসাবে রাজ্য ও বিধানসভা রয়েছে, এমন কেন্দ্রশাসিত অঞ্চলগুলিকে যে ৪০ হাজার কোটি টাকা দেওয়া হয়েছে তার মধ্যে পশ্চিমবঙ্গ ৫ বছর মেয়াদী সিকিউরিটি হিসাবে ৯৪৯ কোটি ৬৩ লক্ষ টাকা এবং ২ বছর মেয়াদী সিকিউরিটি হিসাবে ৬৬৬ কোটি ৭৬ লক্ষ টাকা মিলিয়ে মোট ১ হাজার ৬১৬ কোটি ৩৯ লক্ষ টাকা পেয়েছে।
CG/BD/SB
(Visitor Counter : 183
প্রধানমন্ত্রীরদপ্তর
বিল গেটস্ - এর সঙ্গে সাক্ষাৎ করলেন প্রধানমন্ত্রী
নয়াদিল্লি, ১৮ নভেম্বর, ২০১৯
প্রধানমন্ত্রী শ্রী নরেন্দ্র মোদী আজ বিল ও মেলিন্ডা গেটস্ ফাউন্ডেশনের সহ-সভাপতি মিঃ বিল গেটস্ - এর সঙ্গে বৈঠকে বসেন। প্রসঙ্গত, মিঃ গেটস্ তিন দিনের ভারত সফরে এসেছেন। এ বছর সেপ্টেম্বর মাসে নিউ ইয়র্কে দু’জনের মধ্যে শেষবারের মতো সাক্ষাৎ হয় রাষ্ট্রসংঘের সাধারণ সভার বৈঠকের ফাঁকে।
ভারত সরকারের সুস্থায়ী উন্নয়নের লক্ষ্যগুলি চরিতার্থ করার প্রয়াসে বিল গেটস্ তাঁর ফাউন্ডেশনের পক্ষ থেকে যথাসম্ভব সহায়তা প্রদানের আশ্বাস দেন। বিশেষ গুরুত্ব দেওয়া হয় – স্বাস্থ্য, পুষ্টি, স্বাস্থ্যবিধি এবং কৃষি ক্ষেত্রে।
জাতীয় পুষ্টি মিশনের আওতায় প্রধানমন্ত্রী পুষ্টি ক্ষেত্রে যে গুরুত্ব দিয়েছেন, তার প্রশংসা করেন মিঃ গেটস্। এর পাশাপাশি, মিঃ গেটস্ ভারতে কৃষিজ পণ্য উৎপাদন বৃদ্ধি করার বেশ কয়েকটি উপদেশ দিয়েছেন। এর ফলে, প্রান্তি ও দরিদ্র মানুষদের আর্থিক উন্নতি ঘটবে।
প্রধানমন্ত্রী ফাউন্ডেশনের প্রচেষ্টার প্রশংসা করে বলেন, ফাউন্ডেশন যে ধরনের উপদেশ দিয়েছে, তাঁর সরকার সেগুলিতে যথেষ্ট মূল্য দেয়। উন্নয়নের সহযোগী হিসাবে ফাউন্ডেশনের বিবেচনা এবং মধ্যস্থতা স্বাস্থ্য, পুষ্টি, কৃষি এবং গ্রিন এনার্জি ক্ষেত্রে কাজকর্ম অনেকটাই বেড়ে যাবে।
উল্লেখ্য, ভারতে বিল ও মেলিন্ডা গেটস্ ফাউন্ডেশনের যে দলটি কাজ করছে, তার মূল সদস্যরা প্রধানমন্ত্রীর সঙ্গে সাক্ষাৎকালে মিঃ গেটস্ - এর সঙ্গে ছিলেন।
SSS/SB
(Visitor Counter : 65
প্রধানমন্ত্রীরদপ্তর
প্রধানমন্ত্রী এবং অস্ট্রেলিয়ার প্রধানমন্ত্রীর মধ্যে টেলিফোনে বাক্যালাপ
নতুন দিল্লি, ৬ এপ্রিল, ২০২০
প্রধানমন্ত্রী নরেন্দ্র মোদী আজ অস্ট্রেলিয়ার প্রধানমন্ত্রী স্কট মরিসনের সঙ্গে টেলিফোনে কথা বলেন।
চলতি কোভিড-১৯ সংক্রমণ অতিমারী প্রতিরোধে উভয় সরকার অভ্যন্তরীণ যে উদ্যোগ নিয়েছে সে বিষয়ে দুই নেতার মধ্যে আলোচনা হয়।স্বাস্থ্য সঙ্কটকালে দ্বিপাক্ষিক আলোচনার মাধ্যমে অভিজ্ঞতা ভাগ করে নেওয়ার গুরুত্বের উপর তারা জোর দেন।পাশাপাশি গবেষণা ক্ষেত্রে যৌথ উদ্যোগের বিষয়েও তারা সহমত প্রকাশ করেন।
প্রধানমন্ত্রী জানান, সফর নিষেধাজ্ঞার দরুন যদি কোনো অস্ট্রেলিয়ার নাগরিক ভারতে আটকে থাকেন, তার যাবতীয় প্রয়োজনীয় ব্যবস্থা সুনিশ্চিত করবে ভারত সরকার। অপরদিকে অস্ট্রেলিয়ার প্রধানমন্ত্রী স্কট মরিসন একই ভাবে সুনিশ্চিত করেন অস্ট্রেলিয়ায় আটকে থাকা ভারতীয় নাগরিক এবং সে দেশে পাঠরত ভারতীয় ছাত্র ছাত্রীরা অস্ট্রেলিয়া সমাজে সমানভাবে গুরুত্বপূর্ণ।
উভয় নেতা, এই সঙ্কটকালে ভারত-অস্ট্রেলিয়া অংশিদারিত্বে ভারত-প্রশান্ত মহাসাগরীয় অঞ্চল সহ বৃহত্তর ক্ষেত্রে এক যোগে কাজ করার বিষয়ে সহমত প্রকাশ করেন।
(CG/PPM
স্বাস্থ্যওপরিবারকল্যাণমন্ত্রক
ভারত সরকার এখনও পর্যন্ত রাজ্য / কেন্দ্রশাসিত অঞ্চলগুলিকে বিনামূল্যে ১৬.১৬ কোটির বেশি টিকার ডোজ সরবরাহ করেছে
রাজ্য / কেন্দ্রশাসিত অঞ্চলগুলির কাছে এখনও ১ কোটির বেশি টিকার ডোজ রয়েছে
আগামী তিনদিনে রাজ্য / কেন্দ্রশাসিত অঞ্চলগুলি আরও ২০ লক্ষের বেশি টিকার ডোজ পাবে
নয়াদিল্লি, ২৯ এপ্রিল, ২০২১
কোভিড-১৯ মহামারীর বিরুদ্ধে লড়াইয়ে কেন্দ্রীয় সরকার সম্মুখভাগে থেকেছে। এই সংক্রমণ প্রতিরোধ ও নিয়ন্ত্রণে সরকার ‘টেস্ট, ট্র্যাক, ট্রিট’ এবং কোভিড আদর্শ আচরণ মেনে চলার ওপর সর্বদাই গুরুত্ব দিয়ে এসেছে। মারণ এই ভাইরাসের বিরুদ্ধে লড়াইয়ে ভারত সরকার টিকাকরণ সহ উপরোক্ত চারটি কৌশল অবলম্বন করে চলেছে। আগামী ১ মে থেকে কোভিড-১৯ টিকাকরণের তৃতীয় পর্যায় শুরু হচ্ছে। ইতিমধ্যেই এই পর্যায়ে টিকাকরণের জন্য যোগ্য ব্যক্তিদের নাম নথিভুক্তিকরণ গতকাল থেকে শুরু হয়েছে। টিকা গ্রহণে ইচ্ছুক ব্যক্তিরা কো-উইন পোর্টালে বা আরোগ্য সেতু অ্যাপের মাধ্যমে নাম নথিভুক্ত করতে পারেন।
কেন্দ্রীয় সরকার এখনও পর্যন্ত রাজ্য / কেন্দ্রশাসিত অঞ্চলগুলিকে ১৬ কোটি ১৬ লক্ষ ৮৬ হাজার ১৪০টি টিকার ডোজ বিনামূল্যে সরবরাহ করেছে। এর মধ্যে ১৫ কোটি ১০ লক্ষ ৭৭ হাজার ৯৩৩টি ডোজ ব্যবহার করা হয়েছে। রাজ্য ও কেন্দ্রশাসিত অঞ্চলগুলিকে আগামী তিনদিনে আরও ২০ লক্ষ ৪৮ হাজার ৮৯০টি টিকার ডোজ সরবরাহ করা হবে।
মহারাষ্ট্র সরকারের আধিকারিকদের উদ্ধৃত করে এক শ্রেণীর সংবাদমাধ্যমে সম্প্রতি খবর প্রকাশিত হয় যে রাজ্যকে প্রদেয় টিকার ডোজ ইতিমধ্যেই শেষ হয়েছে। এর ফলে টিকাকরণ অভিযানে প্রতিকূল প্রভাব পড়ছে। এই প্রেক্ষিতে কেন্দ্রীয় সরকারের তরফে জানানো হয়েছে মহারাষ্ট্রকে গতকাল সকাল ৮টা পর্যন্ত ১ কোটি ৬৩ লক্ষ ৬২ হাজার ৪৭০টি টিকার ডোজ দেওয়া হয়েছে। এর মধ্যে টিকা নষ্ট হওয়া সহ মোট ব্যবহৃত ডোজের সংখ্যা ১ কোটি ৫৬ লক্ষ ১২ হাজা ৫১০। রাজ্যের কাছে এখনও ৭ লক্ষ ৪৯ হাজার ৯৬০টি টিকার ডোজ রয়েছে। এছাড়াও, আগামী তিনদিনে রাজ্যগুলিকে আরও ২০ লক্ষ ৪৮ হাজারের বেশি কোভিড টিকার ডোজ দেওয়া হবে।
SC/BD/DM/
(Visitor Counter : 179
প্রধানমন্ত্রীরদপ্তর
প্রধানমন্ত্রী আগামীকাল জেনোভা বায়োফার্মা, বায়োলজিক্যাল ই ও ডঃ রেড্ডিজ এর প্রতিনিধিদের সঙ্গে মতবিনিময় করবেন
নতুনদিল্লি, ২৯শে নভেম্বর, ২০২০
প্রধানমন্ত্রী শ্রী নরেন্দ্র মোদী আগামীকাল কোভিড-১৯ টিকার উদ্ভাবনে যুক্ত জেনোভা বায়োফার্মা, বায়োলজিক্যাল ই ও ডঃ রেড্ডিজ এর প্রতিনিধিদের সঙ্গে ভিডিও কনফারেন্সের মাধ্যমে মতবিনিময় করবেন।
এক ট্যুইট বার্তায় প্রধানমন্ত্রী বলেছেন, “আগামীকাল, ৩০শে নভেম্বর, PM @narendramodi কোভিড-১৯ টিকার উদ্ভাবনে যুক্ত তিনটি দলের সঙ্গে ভিডিও কনফারেন্সের মাধ্যমে মতবিনিময় করবেন। জেনোভা বায়োফার্মা, বায়োলজিক্যাল ই ও ডঃ রেড্ডিজ এর প্রতিনিধিদলের সদস্যরা মতবিনিময়ের কর্মসূচীতে থাকবেন।“
প্রধানমন্ত্রীরদপ্তর
প্রধানমন্ত্রী তেলেঙ্গনার জনগণকে রাজ্যের প্রতিষ্ঠাদিবসে অভিনন্দন জানিয়েছেন;
অন্ধ্রপ্রদেশের নাগরিকদেরও শুভেচ্ছা পাঠিয়েছেন
নয়াদিল্লি, ২ জুন, ২০১৯
প্রধানমন্ত্রী শ্রী নরেন্দ্র মোদী তেলেঙ্গনার জনগণকে রাজ্যের প্রতিষ্ঠা দিবসে অভিনন্দন জানিয়েছেন। তিনি অন্ধ্রপ্রদেশের নাগরিকদেরও শুভেচ্ছা পাঠিয়েছেন।
প্রধানমন্ত্রী তাঁর শুভেচ্ছা বার্তায় বলেন “ তেলেঙ্গনার প্রতিষ্ঠা দিবসে , এই সুন্দর রাজ্যের জনগণকে আমার শুভেচ্ছা রইল। তেলেঙ্গনার নাগরিকরা কঠোর পরিশ্রমী। দেশের উন্নতিতে তাঁদের প্রচুর অবদান রয়েছে। আমি তেলেঙ্গনার প্রগতি প্রার্থনা করি।
অন্ধ্রপ্রদেশের ভাইবোনেদের জন্যও আমার পক্ষ থেকে অভিনন্দন । বিজ্ঞান, ক্রীড়া, শিক্ষা সব ক্ষেত্রেই অন্ধ্রপ্রদেশের অবদান অপরিসীম। আগামী বছরগুলিতে এই রাজ্যের সমৃদ্ধি আসুক । “
SSS/CB
(Visitor Counter : 94
প্রধানমন্ত্রীরদপ্তর
এশিয়ান গেমস্ – এ ১০ মিটার এয়ার রাইফেল – এ মহিলা দলের রৌপ্য পদক জয়ের পর শ্যুটার মেহুলি ঘোষ, রমিতা এবং ঐশি চৌকসী-কে প্রধানমন্ত্রীর অভিনন্দন
নয়াদিল্লি, ২৪ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী ২০২২ – এর এশিয়ান গেমস্ ক্রীড়া প্রতিযোগিতায় ১০ মিটার এয়ার রাইফেল – এ মহিলা দলের রৌপ্য পদক জয়ের পর শ্যুটার মেহুলি ঘোষ, রমিতা ও ঐশি চৌকসী প্রশংসা করেছেন।
প্রধানমন্ত্রী তাঁদের অভিনন্দন জানিয়ে বলেছেন, “আপনাদের কঠোর পরিশ্রম ও অধ্যবসায়ের ফল এই রৌপ্য পদক প্রাপ্তি। এই ধারা বজায় রাখতে হবে, যাতে #AsianGames2022 – এ আমাদের সাফল্য অব্যাহত থাকে”।
PG/CB/SB
(
মানবসম্পদবিকাশমন্ত্রক
কেন্দ্রীয় মানবসম্পদ উন্নয়ন মন্ত্রী এন ই ই টি ২০২০ এবং জে ই ই মেন পরীক্ষার মক টেষ্টের জন্য একটি সর্ব ভারতীয় মোবাইল এ্যাপ চালু করেছেন
যে সব ছাত্রছাত্রী ন্যাশনাল টেস্টিং এজেন্সি আয়োজিত পরীক্ষার জন্য প্রস্তুতি নিচ্ছে তারা মক টেস্ট দিতে পারবে এই নতুন চালু হওয়া মোবাইল এ্যাপটির মাধ্যমে
নতুন দিল্লী, ১৯ মে, ২০২০
কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল নিশাঙ্ক আজ "ন্যাশনাল টেস্ট অভ্যাস" নামে একটি মোবাইল এ্যাপ চালু করেছেন। ন্যাশনাল টেস্টিং এজেন্সি  এই এ্যাপটি সম্প্রসারণ করেছে।যে সকল ছাত্রছাত্রী এন টি এর অধীনে আসন্ন জে ই ই এবং এন ই ই টির মতন পরীক্ষা গুলিতে বসতে চলেছেন,সেই পরীক্ষার্থীরা এই এ্যাপের মাধ্যমে মক টেস্ট দিতে পারবেন। দেশজুড়ে লকডাউন বিধিনিষেধ চালু থাকায় বিভিন্ন শিক্ষা প্রতিষ্ঠান এবং এন টি এর পরীক্ষা অনুশীলন কেন্দ্র গুলি বন্ধ রয়েছে। এর ফলে এই পরীক্ষা গুলির প্রস্তুতি ভীষণ ভাবে ক্ষতিগ্রস্ত হয়েছে। এর প্রেক্ষিতে এই ক্ষতিপূরণ মেটাতে বাড়ীতে থেকেই উচ্চমানের মক টেষ্টের সুবিধা দানের লক্ষ্যেই এই এ্যাপটি চালু করা হলো।
ছাত্রছাত্রীদের জন্য চালু হওয়া এই সুবিধা চালু করার মধ্যে দিয়ে পরীক্ষা প্রস্তুতির মতন গুরুত্বপূর্ণ ক্ষেত্রে স্বাভাবিক অবস্থার মত পরিস্থিতি তৈরী করতে ভারত অগ্রনী ভূমিকা পালন করলো। এই কঠিন সময়ে যখন সারা বিশ্ব জুড়ে লড়াই চলছে তখন এই ধরনের পদক্ষেপ গুরুত্বপূর্ণ।
সারা দেশের ছাত্রছাত্রীরা,এই এ্যাপটি ব্যবহার করে বিনামূল্যে উচ্চ মানের মক টেস্ট দিতে পারবেন। জে ই ই এবং এন ই ই টি পরীক্ষার সহ অন্যান্য প্রতিযোগিতা মূলক পরীক্ষার প্রস্তুতিতে এই এ্যাপটি কার্যকরী ভুমিকা পালন করবে। পরীক্ষাগুলি সহজেই ডাউনলোড করা যাবে।
ছাত্রছাত্রীরা অফলাইনে এই মক টেস্ট গুলি দিতে পারবে ফলে ইন্টারনেট ব্যবহারেও সাশ্রয় হবে।
এই এ্যাপটি চালু করে মানবসম্পদ উন্নয়ন মন্ত্রী বলেন,"কোনো ছাত্রছাত্রী যাতে পরীক্ষার প্রস্তুতিতে পিছিয়ে না পরে তা এই এ্যাপটি তৈরী করার সময় নিশ্চিত করা হয়েছে এবং এই এ্যাপটিএপ টি সময়োচিত। বিশেষ করে যখন দেশজুড়ে কোভিদের কারনে লকডাউন চলছে এবং সব শিক্ষা প্রতিষ্ঠান এবং এন টি এর পরীক্ষা অনুশীলন কেন্দ্র গুলি বন্ধ রয়েছে সেই প্রেক্ষিতে ছাত্রছাত্রীদের ঘাটতি পূরণে এই এ্যাপটি কার্যকরী ভুমিকা নেবে।
স্মার্টফোন বা কম্পিউটারের মাধ্যমে দেশের প্রতিটি অংশের পরীক্ষার্থীরা এই মক টেস্টে সামিল হতে পারবে। মক টেস্ট ডাউনলোড করেও পরীক্ষা অনুশীলন করা যাবে এই এ্যাপটির মাধ্যমে। ইন্টারনেট না থাকলেও এতে অংশগ্রহন করা যাবে। গুগুল প্লে ষ্ট্রোর থেকে এনরয়েড ভিত্তিক স্মার্টফোন বা ট্যাবলেটে এই এ্যাপটি ডাউনলোড করা যাবে। খুব শীঘ্রই এই এ্যাপটি পাওয়া যাবে আই ও এসে। এপটি ডাউনলোড করার পর ছাত্রছাত্রীদের নাম নথিভুক্ত করে নিজের একাউন্ট তৈরী করতে হবে।তার পরই ছাত্রছাত্রীরা বিনামূল্যে তাদের পছন্দমতন বিষয়ে মক টেস্ট দিতে পারবে।
এন টি এর পক্ষ থেকে পরিকল্পনা করা হয়েছে,প্রতিদিন নতুন মক টেস্ট দেওয়া হবে।এই মক টেস্ট গুলি পড়ুয়ারা ডাউনলোড করে অফলাইনে পরীক্ষা দিতে পারবে। পরীক্ষা দেওয়ার পর তারা ফের অনলাইনে তাদের পরিক্ষাপত্র দাখিল করবে এবং মূল্যায়নের ফলাফল জানতে পারবে। কেন্দ্রীয় মন্ত্রী জানান ,এই এ্যাপটির সবচেয়ে বড়ো সুবিধা হল যে সব অঞ্চলে ইন্টারনেট পরিষেবা দুর্বল সেই সব অঞ্চলের ছাত্রছাত্রীরা এই পরিক্ষাপত্র ডাউনলোড করে পরীক্ষার প্রস্তুতি নিতে পারবে। এর পাশাপাশি এন টি এ,ছাত্রছাত্রীদের সহায়তা দিতে https://nta.ac.in/abhyas/help লিঙ্কটিও চালু করেছে।
মক টেষ্টের ফল প্রকাশ করার সময় প্রতিটি ছাত্রছাত্রীর কোথায় কোথায় ঘাটতি রয়েছে তা বিশ্লেষন করা হবে, যাতে তারা তাদের প্রবেশিকা পরীক্ষায় এই সব ঘাটতি গুলি মিটিয়ে ভালো ফল করতে পারে।
(CG/PPM
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ১৯ই সেপ্টেম্বর, ২০২১
দেশজুড়ে টিকাকরণ অভিযানে এ পর্যন্ত ৮০ কোটি ৪৩লক্ষ টিকা দেওয়া হয়েছে।
গত ২৪ ঘন্টায় নতুন করে সংক্রমিত হয়েছেন ৩০,৭৭৩ জন ।
মোট সংক্রমিতের ০.৯৯% এখন চিকিৎসাধীন।
ভারতে চিকিৎসাধীন সংক্রমিতের সংখ্যা বর্তমানে ৩লক্ষ ৩২হাজার ১শো ৫৮জন।
বর্তমানে কোভিড মুক্ত হওয়ার হার ৯৭.৬৮%।
গত চব্বিশ ঘন্টায় আরোগ্য লাভ করেছেন ৩৮হাজার ৯৪৫ জন।
সারা দেশে এ পর্যন্ত মোট সুস্থ হয়েছেন ৩ কোটি ২৬ লক্ষ ৭১হাজার ১৬৭ জন।
সাপ্তাহিক সংক্রমিতের হার ৮৬ দিন ধরে ৩ শতাংশের নিচে রয়েছে, বর্তমানে ২.০৪%।
দৈনিক সংক্রমিতের হার গত ২০ দিন ধরে ৩ শতাংশের কম, আজ এই হার ১.৯৭%।
মোট নমুনা পরীক্ষা হয়েছে ৫৫কোটি ২৩লক্ষ।
CG/CB/
(Visitor Counter : 109
অসামরিকবিমানপরিবহণমন্ত্রক
ভারত ও ফিলিপিন্সের মধ্যে সংশোধিত বিমান পরিষেবা চুক্তি স্বাক্ষরের প্রস্তাব অনুমোদন করেছে কেন্দ্রীয় মন্ত্রিসভা
নয়াদিল্লী, ২৩ ডিসেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ভারত ও ফিলিপিন্সের মধ্যে সংশোধিত বিমান পরিষেবা চুক্তি স্বাক্ষরের প্রস্তাবটিকে অনুমোদন করা হয়েছে।
দুটি দেশের মধ্যে অসামরিক ক্ষেত্রে বিমান চলাচলের জন্য পরিবর্তিত এই পরিষেবা চুক্তিটি অত্যন্ত তাৎপর্যপূর্ণ। এর ফলে দুই দেশের মধ্যে বিমান সংস্থাগুলি আরও বাধাহীন ভাবে যোগাযোগ গড়ে তুলবে এবং এক্ষেত্রে নিরাপত্তা ও সুরক্ষা সুনিশ্চিত হবে। এই বিমান চলাচলের ফলে দুটি দেশের মধ্যে ব্যবসা-বাণিজ্য, বিনিয়োগ, পর্যটন ও সাংস্কৃতিক আদান-প্রদানের সম্ভাবনা গড়ে উঠবে।
নীতিআয়োগ
নীতি আয়োগ আগামী ১১ই এপ্রিল প্রথম পর্যায়ের রাজ্যে শক্তি এবং জলবায়ু বিষয়ে সূচক প্রকাশ করবে
নতুন দিল্লি, ০৮ এপ্রিল, ২০২২
নীতি আয়োগ আগামী ১১ই এপ্রিল প্রথম পর্যায়ের রাজ্যে শক্তি এবং জলবায়ু বিষয়ে সূচক প্রকাশ করবে। নীতি আয়োগের ভাইস চেয়ারম্যান ডঃ রাজীব কুমার, নীতি আয়োগের সদস্য ডঃ ভি কে সারস্বত, সিইও অমিতাভ কান্ত সহ একাধিক সরকারি দপ্তরের সচিবের উপস্থিতিতে এই সূচক প্রকাশ করা হবে।
প্রথম পর্যায়ের রাজ্যে শক্তি ও জলবায়ু বিষয়ে সূচকে -এ রাজ্য ও কেন্দ্রশাসিত অঞ্চলগুলিকে ৬টি মাপকাঠির বিচারে ক্রমতালিকায় স্থান দেওয়া হবে। এগুলি হল – রাজ্যের বিদ্যুৎ বন্টন সংস্থাগুলির কর্মক্ষমতা; শক্তির ব্যবহার, ক্রয় ক্ষমতা ও নির্ভরযোগাতা; শক্তি ক্ষেত্রে দক্ষতা; স্বচ্ছ শক্তির উদ্যোগ; সুস্থায়ী পরিবেশ এবং নতুন উদ্যোগ। প্রথম পর্যায়ে এসইসিআই-এর ফলাফলের উপর ভিত্তি করে রাজ্য ও কেন্দ্রশাসিত অঞ্চলগুলিকে – ‘সামনে এগিয়ে চলেছে’, ‘অর্জনকারী’ এবং ‘উচ্চাকাঙ্খী’ - এই তিনটি ভাগে ভাগ করা হবে। এই সূচকটি রাজ্য এবং কেন্দ্রশাসিত অঞ্চলগুলিতে কর্মীদের কর্মক্ষেত্রে মানদণ্ডের উন্নতিসাধনে ব্যবহার করা যাবে এবং আগামী দিনে বিভিন্ন সমস্যা মোকাবিলা ও বিচার বিশ্লেষণ করে সঠিক সিদ্ধান্ত নেওয়া সম্ভবপর হবে।
CG/SS/SKD/
(Visitor Counter : 112
সামাজিকন্যায়ওক্ষমতায়নমন্ত্রক
ইটানগরে আগামীকাল ভিন্নভাবে সক্ষম ও প্রবীণ নাগরিকদের সহায়ক যন্ত্রের বিতরণ শিবিরের উদ্বোধন হবে
নয়াদিল্লী, ৪মার্চ, ২০২১
দেশে ভিন্নভাবে সক্ষম ও প্রবীণ নাগরিকদের সুবিধার্থে কেন্দ্র করোনা সময়কালেও বিভিন্ন কল্যাণমূলক প্রকল্প গ্রহণ করেছে। এর অঙ্গ হিসেবে ইটানগরে ডিকে কনভেনশন হলে আগামীকাল রাষ্ট্রীয় বয়শ্রী যোজনার আওতায় প্রবীণ নাগরিকদের এবং এডিআইপি প্রকল্পের আওতায় ভিন্নভাবে সক্ষমদের জন্য সহায়ক সরঞ্জাম বিতরণ করা হবে। কোভিড-১৯ মহামারীর কারণে এই বিতরণ কর্মসূচিতে সাধারণ পরিচালন পদ্ধতি মেনে চলা হবে। অরুণাচল প্রদেশের রাজ্যপাল অবসরপ্রাপ্ত ব্রিগেডিয়ার ডাঃ বি ডি মিশ্র অনুষ্ঠানে প্রধান অতিথি হিসেবে উপস্থিত থাকবেন। সামাজিক ন্যায় ও ক্ষমতায়ণ প্রতিমন্ত্রী শ্রী রতন লাল কাটারিয়া এবং অরুণাচল প্রদেশের সামাজিক ন্যায় ও ক্ষমতায়ণ এবং উপজাতি বিষয়ক মন্ত্রী আলো লিবাং সহ বিশিষ্ট অতিথিরা এই অনুষ্ঠানে উপস্থিত থাকবেন।
এই বিতরণ কর্মসূচিতে পাপুমপারে জেলার নাহারলাগুন, ইউপিয়া ও সাগালে-তে ফেব্রুয়ারির প্রথম সপ্তাহে যে ১২৭ জন ভিন্নভাবে সক্ষম ও ৯০ জন প্রবীণ নাগরিককে চিহ্নিত করা হয়েছিল তাঁদের সহায়ক সরঞ্জাম দেওয়া হবে। মোট ৪১ লক্ষ টাকার ৫৪১টি সহায়ক সরঞ্জাম বিতরণ করা হবে। কোভিড পরিস্থিতির কারণে আগামীকাল ১০০ জনের হাতে সহায়ক সরঞ্জাম তুলে দেওয়া হবে। বাকিদের তাদের ব্লকে এই সরঞ্জাম দেওয়া হবে। যেসব সরঞ্জাম আগামীকাল বিতরণ করা হবে তার মধ্যে রয়েছে- স্মার্টফোন, স্মার্টকেন, ডাইজি প্লেয়ার, স্পর্শ বর্ণমালার কিট, হুইলচেয়ার, ট্রাইপড, ক্র্যাচ, ওয়াকিং স্টিক, হিয়ারিং এইড, ওয়াকার ইত্যাদি।
এই অনুষ্ঠানে কেন্দ্রীয় সামাজিক ন্যায় ও ক্ষমতায়ণ মন্ত্রকের ভিন্নভাবে সক্ষম দপ্তরের সচিব শকুন্তলা ডি গ্যামলিন, দপ্তরের যুগ্ম সচিব ডঃ প্রবোধ শেঠ, অরুণাচলপ্রদেশের মুখ্য সচিব শ্রী নরেশ কুমার সহ কেন্দ্রীয় ও অরুণাচল প্রদেশ সরকারের পদস্থ আধিকারিকরা ছাড়াও বিশিষ্টজনেরা উপস্থিত থাকবেন।
প্রধানমন্ত্রীরদপ্তর
২০১৯-এর জি-২০ শিখর বৈঠকের ফাঁকে ‘রাশিয়া-ভারত-চিন’  নেতৃবর্গের ঘরোয়া শিখর বৈঠকের উদ্বোধনকালে প্রধানমন্ত্রীর বক্তব্যের অনুবাদ
নয়াদিল্লি, ২৮ জুন ২০১৯
মাননীয়গণ এবং আমার বন্ধুদ্বয় রাষ্ট্রপতি শি এবং রাষ্ট্রপতি পুতিন,
গত বছর আর্জেন্টিনাতে আমাদের তিন দেশের শিখর স্তরের বৈঠক অনুষ্ঠিত হয়েছিল। সারা বিশ্বের বিভিন্ন গুরুত্বপূর্ণ বিষয়ের ওপর প্রয়োজনীয় মতবিনিময়ের পর ভবিষ্যতে আমরা পুনরায় মিলিত হওয়ার ব্যাপারে সম্মত হই।
আজ আরআইসি-র ঘরোয়া শিখর বৈঠকে আপনাদেরকে শুভেচ্ছা জানাতে পেরে আমি খুশি।
বিশ্বের অগ্রগণ্য অর্থনীতির দেশ হিসেবে আমাদের মধ্যে বৈশ্বিক অর্থনৈতিক, রাজনৈতিক এবং নিরাপত্তা পরিস্থিতি নিয়ে মতবিনিময় খুবই গুরুত্বপূর্ণ। আজকের এই ত্রিস্তরীয় বৈঠক গুরুত্বপূর্ণ বৈশ্বিক বিষয়গুলি নিয়ে আলোচনা এবং সমন্বয়ের একটি প্রয়োজনীয় মাধ্যম হতে পারে।
গত বছর ফেব্রুয়ারি মাসে চিনে বিদেশ মন্ত্রীদের সম্মেলনে অনেকগুলি বিষয়ের ওপর আমরা মতবিনিময় করেছি। সন্ত্রাস বিরোধী কার্যক্রম প্রসার, আন্তর্জাতিক স্তরের গুরুত্বপূর্ণ বিষয়, বহুস্তরীয়বাদের সংস্কার, জলবায়ু পরিবর্তন এবং আরআইসি-র অধীনে সমন্বয় – এই সমস্ত বিষয় তার মধ্যে ছিল।
মাননীয় রাষ্ট্রপতি শি-কে আমি অনুরোধ করব তাঁর উদ্বোধনী বক্তব্য পেশ করার জন্য।

ধন্যবাদ রাষ্ট্রপতি শি।
এখন আমি মাননীয় রাষ্ট্রপতি পুতিনকে তাঁর উদ্বোধনী বক্তব্য রাখার জন্য অনুরোধ জানাচ্ছি।
ধন্যবাদ রাষ্ট্রপতি পুতিন।
প্রধানমন্ত্রী মূল ভাষণটি হিন্দিতে দিয়েছিলেন
(PG/AB/DM
রাষ্ট্রপতিরসচিবালয়
রাষ্ট্রপতি টোকি অলিম্পিক ২০২০-তে অংশ নেওয়া ভারতীয় দলের জন্য ‘চা চক্র’-এর আসরের আয়োজন করেছেন
নতুন দিল্লি, ১০ অগাস্ট, ২০২১
রাষ্ট্রপতি শ্রী রামনাথ কোবিন্দ আগামী ১৪ অগাস্ট টকিও অলিম্পিক ২০২০-তে অংশ নেওয়া ভারতীয় দলের জন্য এক ‘চা চক্র’-এর আসরের আয়োজন করেছেন । রাষ্ট্রপতি ভবনে সাংস্কৃতিক কেন্দ্রে এই আসরের আয়োজন করা হয়েছে ।
CG/SS/RAB
(Visitor Counter : 95
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রী শ্রী অমিত শাহ বিহারে ৫৪১ কোটি টাকা মূল্যের ৭টি নগর পরিকাঠামো প্রকল্পের উদ্বোধন এবং শিলান্যাস করার জন্য প্রধানমন্ত্রী শ্রী নরেন্দ্র মোদীকে কৃতজ্ঞতা জানিয়েছেন
নয়াদিল্লী, ১৫ সেপ্টেম্বর, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ বিহারে ৫৪১ কোটি টাকা মূল্যের নগর পরিকাঠামো প্রকল্পের উদ্বোধন এবং শিলান্যাস করার জন্য কৃতজ্ঞতা জানালেন প্রধানমন্ত্রী শ্রী নরেন্দ্র মোদীকে।
কেন্দ্রীয় স্বরাষ্ট্র মন্ত্রী একটি ট্যুইটে বলেছেন, ‘২০১৪ থেকে মোদী সরকার নিবেদিত প্রাণ হয়ে কাজ করছে বিহারের মানুষের কল্যাণ এবং রাজ্যের উন্নয়নের জন্য। আমি বিহারে জল সরবরাহ, নিকাশী পরিশোধন এবং নদীমুখ উন্নয়নের জন্য ৫৪১ কোটি টাকা মূল্যের ৭টি নগর পরিকাঠামো প্রকল্পের উদ্বোধন এবং শিলান্যাস করার জন্য কৃতজ্ঞতা প্রকাশ করছি প্রধানমন্ত্রী শ্রী নরেন্দ্র মোদীর কাছে।’
শ্রী অমিত শাহ বলেন, ‘মোদী সরকারের এই উন্নয়ন প্রকল্পগুলি নাগরিকদের পরিশ্রুত পানীয় জল এবং সু-নিকাশী ব্যবস্থার সুবিধা দেবে, যা বিহারে প্রাথমিক পরিকাঠামোয় গুরুত্বপূর্ণ উন্নয়ন ঘটাবে। মুজাফ্ফরপুর নদীমুখ পর্যটন ক্ষেত্র এবং পরিবেশকে প্রসারিত ও শক্তিশালী করবে। এছাড়াও মানুষের কর্মসংস্থানের সুযোগ তৈরি করবে।’
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে বিহারে ৭টি গুরুত্বপূর্ণ নগর পরিকাঠামো প্রকল্পের উদ্বোধন এবং শিলান্যাস করলেন। এরমধ্যে ৪টি প্রকল্প জল সরবরাহের সঙ্গে যুক্ত, ২টি যুক্ত নিকাশী পরিশোধন প্রকল্পের সঙ্গে এবং একটি নদীমুখ উন্নয়নের সঙ্গে। বিহারের নগরোন্নয়ন এবং আবাসন দপ্তরের বিডকো এই প্রকল্পগুলি রূপায়ণ করার ভার পেয়েছে। বিহারের মুখ্যমন্ত্রী শ্রী নীতীশ কুমার অনুষ্ঠানে উপস্থিত ছিলেন।
(CG/AP /NS
বস্ত্রমন্ত্রক
বারাণসীতে ৩৮তম ইন্ডিয়া কার্পেট এক্সপো
নয়াদিল্লি, ১০ অক্টোবর, ২০১৯
দ্য কার্পেট এক্সপোর্ট প্রোমোশন কাউন্সিল বারাণসীর সম্পূর্ণানন্দ সংস্কৃতি বিশ্ববিদ্যালয় মাঠে ৩৮তম ইন্ডিয়া কার্পেট এক্সপো-র আয়োজন করেছে। বারাণসীতে এই নিয়ে ১৫তম কার্পেট এক্সপো। এক্সপো চলবে শুক্রবার ১১-১৪ই অক্টোবর, ২০১৯ পর্যন্ত। বিদেশি কার্পেট ক্রেতাদের আকর্ষণ করতে এবং সাংস্কৃতিক ঐতিহ্য ও ভারতের কার্পেট বয়ন শিল্পীদের দক্ষতা তুলে ধরতে এই এক্সপো-র আয়োজন করা হয়েছে। আন্তর্জাতিক কার্পেট ক্রেতা, বাড়ি, এজেন্ট, স্থপতি, ভারতীয় কার্পেট উৎপাদনকারী ও রপ্তানিকারী – এই সকলের জন্যই এক্সপো একটি প্ল্যাটফর্ম। বছরে দু’বার বারাণসী এবং দিল্লিতে এই এক্সপো-র আয়োজন করা হয়।
ইন্ডিয়া কার্পেট এক্সপো এশিয়ায় সর্ববৃহৎ হাতে নির্মিত কার্পেটের মেলা। ভারতের অনন্য নকশা, রং, গুণমান এবং আকার যা কার্পেট ক্রেতাদের পছন্দমতো তৈরি করে দেওয়া হয় এবং এজন্যই আন্তর্জাতিক বাজারে ভারতের এত নাম। কার্পেট বুননের বিভিন্ন উপকরণ এই শিল্পে ব্যবহৃত হয় যা সংগৃহীত হয় দেশের বিভিন্ন অঞ্চল থেকে। কার্পেট শিল্পের উৎপাদন ও রপ্তানি ক্ষেত্রে বিপুল সম্ভাবনা আছে।
দ্য কার্পেট এক্সপোর্ট প্রোমোশন কাউন্সিলের সারা দেশে ২,৭০০ সদস্য আছে। এর প্রধান লক্ষ্য, বিদেশি সব বিক্রেতাদের সামনে কার্পেট তৈরির প্রধান বারাণসীতে পছন্দমতো জিনিস বেছে নেওয়ার সুযোগ করে দেওয়া হয়। শুধু কার্পেট উৎপাদকই নয়, রপ্তানিকারকদেরও বাণিজ্যিক পরিবেশ তৈরি করে দেওয়া কাউন্সিলের উদ্দেশ্য। এক্সপো-য় সারা ভারতের প্রায় ২০০ সদস্য অংশ নিচ্ছে।
ভারতে প্রধানত কার্পেট তৈরির প্রধান কেন্দ্রগুলি উত্তরপ্রদেশ, জম্মু ও কাশ্মীর, রাজস্থান, হরিয়ানা, পাঞ্জাব, হিমাচল প্রদেশ, গুজরাট, তামিলনাড়ু, উত্তর-পূর্বাঞ্চল, অন্ধ্রপ্রদেশ, ওড়িশা, তেলঙ্গানা, ছত্তিশগড় এবং ঝাড়খণ্ড।
বস্ত্র মন্ত্রকের সচিব শ্রী রবি কাপুর ১১ই অক্টোবর ৩৮তম ইন্ডিয়া কার্পেট এক্সপো-র উদ্বোধন করবেন। প্রধান অতিথি থাকবেন ডেভেলপমেন্ট কমিশনার হ্যান্ডিক্র্যাফ্টস, শান্তমনু।
৪৫০-এর বেশি বিশিষ্ট বিদেশি কার্পেট ক্রেতা এই এক্সপো-য় যোগ দেবেন বলে আশা করা হচ্ছে। ২০১৮-১৯-এ ১২,৩৬৪ কোটি ৬৮ লক্ষ টাকার কার্পেট রপ্তানি হয়েছে।
ভারত বিশ্বের প্রায় ৭০টিরও বেশি দেশে হাতে তৈরি কার্পেট রপ্তানি করে। তার মধ্যে উল্লেখযোগ্য মার্কিন যুক্তরাষ্ট্র, জার্মানি, কানাডা, ব্রিটেন, অস্ট্রেলিয়া, দক্ষিণ আফ্রিকা, ফ্রান্স, ইতালি এবং ব্রাজিল। সম্প্রতি চিনেও রপ্তানি শুরু হয়েছে।
জার্মানি এবং অন্য ইউরোপীয় দেশগুলি চিরকালই ভারতের কার্পেট রপ্তানির প্রধান দেশ। এরপরই আছে আমেরিকা। ইউরোপীয় বাজারের চাহিদা প্রায় চূড়ান্ত পর্যায়ে পৌঁছে গেছে। এজন্য জোর দেওয়া হচ্ছে মার্কিন যুক্তরাষ্ট্র এবং লাতিন আমেরিকার দেশগুলি যেমন – ব্রাজিল, চিলি, আর্জেন্টিনা। এছাড়াও চিন, নরওয়ে, সুইডেন, দক্ষিণ আফ্রিকা এবং অস্ট্রেলিয়া ও নিউজিল্যান্ডের মতো দেশগুলির ওপর।
ভারতের হাতে বোনা কার্পেট শিল্পে প্রচুর শ্রমিক কাজ করে। প্রায় ২০ লক্ষ শ্রমিক ও শিল্পী বিশেষ করে, মহিলারা প্রত্যক্ষ বা অপ্রত্যক্ষভাবে গ্রাম এলাকায় এর সঙ্গে যুক্ত। কার্পেট শিল্পী ও বুননকারীদের বেশিরভাগই অর্থনৈতিকভাবে দুর্বলতর শ্রেণী থেকে আগত এবং এই শিল্প থেকে তাঁদের অতিরিক্ত এবং বিকল্প আয়ের ব্যবস্থা হয়।
CG/AP/DM
(Visitor Counter : 35